Burggrafenamt

Burggrafenamt (tysk) eller Burgraviato (italiensk) er et historisk landskap og distrikt i Syd-Tirol. Det består av et avsnitt av dalen til Etsch (mellom Naturns i vest og Nals i syd) samt sidedalene Passeier i nord og Ultental i sydvest. Navnet («borggrevens amt») kommer av at området allerede i middelalderen lå direkte under borggreven av Tirol, som hadde sin stamborg rett ved Meran. Meran (italiensk Merano) er områdets største by og forvaltningssete. 

79 % av befolkningen snakker tysk og 21 % italiensk.

Følger man Etsch oppover (dvs. vestover), kommer man til Vinschgau. Nedover (sydover) følger Überetsch og Südtiroler Unterland.

 Kommuner 
Burggrafenamt har 26 kommuner:

 Algund
 Burgstall / Postal
 Gargazon / Gargazzone
 Hafling
 Kuens
 Lana
 Laurein
 Marling
 Meran / Merano
 Moos in Passeier
 Nals
 Naturns
 Partschins 
 Plaus
 Proveis
 Riffian
 St. Leonhard in Passeier
 St. Martin in Passeier
 St. Pankraz
 Schenna
 Tirol
 Tisens
 Tscherms
 Ulten
 Unsere Liebe Frau im Walde-St. Felix
 Vöran

Kategori:Syd-Tirol
Kategori:Italienske distrikter